જેકલીન ફર્નાન્ડીઝ પડદા પર પોતાની સુંદરતા અને એક્ટિંગના કારણે ખાસ્સી લોકપ્રિય બની છે. તે સોશિયલ મીડિયા પર પણ ખૂબ સક્રિય રહે છે. હંમેશાં તે પોતાના મિત્રો, સહકલાકારો તેમજ પર્સનલ આસિસ્ટન્ટ સાથેના ફોટા પાડીને પોસ્ટ કરતી રહે છે. જેકલીનના જણાવ્યા મુજબ તેને એ વાત પસંદ નથી કે તે માત્ર પોતાના જ ફોટા સોશિયલ મીડિયા પર પોસ્ટ કરે. તેને લોકોની સાથે સેલ્ફી ખેંચાવવી ગમે છે, કેમ કે તે માને છે કે આ વાત હંમેશાં યાદગાર બની રહે છે.